जावल में अस्पताल की जमीन से हटाया अतिक्रमण
जावलगांव में सोमवार को अतिक्रमण हटाया गया। दो जेसीबी लगाकर अस्पताल की जमीन को अतिक्रमण से मुक्त किया गया। सरपंच धापू देवी की मौजूदगी में चली कार्रवाई में ग्रामीणों ने भी सहभागिता निभाई। जावल गांव के राजकीय प्राथमिक स्वास्थ्य केंद्र परिसर में कुछ लोगों ने अतिक्रमण कर रखा था। जिसकी शिकायत ग्रामीणों ने मुख्य चिकित्सा एवं स्वास्थ्य अधिकारी डॉ. जगदीश जीनगर एवं ब्लॉक चिकित्सा अधिकारी डॉ. अनिल धाकड़ से की।
चिकित्सा विभाग द्वारा स्वीकृति मिलने पर कार्रवाई शुरू की गई। सरपंच धापू देवी, पंचायत प्रसार अधिकारी ओम प्रकाश पालीवाल, सचिव उदयलाल मीणा, सहायक सचिव महावीर सुथार तीन वार्डपंचों की कमेटी बनाई गई। कमेटी ने अतिक्रमण चिह्नित किया। दो जेसीबी बुलाकर अस्पताल की जमीन से अतिक्रमण हटा दिया गया। कार्रवाई के दौरान बड़ी संख्या में ग्रामीण उपस्थित थे।
भूखंड पर कब्जा कर बनाया मकान ढहाया
बिजौलिया| कस्बेकी विजय सागर कॉलोनी में भूखंड पर अतिक्रमण कर बनाया गया कच्चा मकान सोमवार को पंचायत प्रशासन ने ढहा दिया। अतिक्रमण निरोधक दल ने कार्रवाई के बाद लोहे के दरवाजे, पत्थर टीन शेड जब्त कर लिया। सरपंच रामचंद्र भील ने बताया कि विजय सागर कॉलोनी में सफाई ठेकेदार खाजू हेला ने तालाब पेटे की जमीन पर कब्जा कर कच्चा मकान बना लिया। दो-तीन बार अतिक्रमण हटाने ने बारे में सूचित करने के बावजूद अतिक्रमण नहीं हटाने पर यह कार्रवाई की गई। सरपंच ने बताया कि पास ही एक अन्य भूखंड पर एक व्यक्ति ने कब्जा कर रखा है जिसे भी जल्द हटाया जाएगा। कार्रवाई के दौरान वार्डपंच अमित जैन, महेश पाराशर सहित कई जने मौजूद थे।
hin_Deva hin_Deva hin_Deva hin_Deva hin_Deva